Sin n yiwudam, deg tullist –agi, argaz d tmeṭṭut, mmyussanen, uɣalen mmyezwaǧen. Argaz ur tufiḍ i t-ixuṣen ɛacen akken ussan lhan. Ugur yebda-d asmi i d-yewwi urgaz amdakel-is Tahar, ad as-yeg amḍiq deg tlemmast n tɣerɣert n wuxxam-is, ad yidir di tlemast n twacult-is. Dayen i dyeglan s uhuddu. Yuɣ lḥal, ziɣen afrayen n leḥmala ɣer urgaz iten-yesɛa, mačči ɣer tmeṭṭut. Daymi i yeɛzel tameṭṭut-is, yeǧǧa-tt. Almi d asmi i d-yewweḍ wass ideg i as-id- tessukkes tidet, taɛreḍ tmeṭṭut, ad teffer, ad tessemsawi taswiɛt i wakken ad tesseḥbiber ɣef twacult-is d warraw-is maca ur tezmir ara. Tamarut teglem-d, tameṭṭut-a, amek almi teɛreḍ ad tbeddel tafekka-s d yiselsa-s i wakekn ad as-tehwu i urgaz-is, ad d-yezzi ɣer yidisan-is, maca yewwi-d fell-as lḥal ad tcabi s argaz.